PUČKO OTVORENO UČILIŠTE KRIŽEVCI

Klasa: 400-04/24-01/003

Urbroj: 2137-81/24-01/001

Križevci, 11. 7. 2024.

POLUGODIŠNJE IZVJEŠĆE

O REALIZACIJI FINANCIJSKOG PLANA I PROGRAMA RADA

PUČKOG OTVORENOG UČILIŠTA KRIŽEVCI

1. siječnja 2024. – 30. lipnja 2024. godine

|  |
| --- |
| Podaci o ustanovi |
| Naziv ustanove: | PUČKO OTVORENO UČILIŠTE KRIŽEVCI |
| Sjedište ustanove: | Trg sv. Florijana 14, KRIŽEVCI |
| Matični broj /OIB: | 3003426 /69478236897 |
| Ime i prezime osobe ovlaštene za zastupanje (ravnatelj/ica, zapovjednik, predsjednik) | Željka Šunjić, prof., RAVNATELJICA |
| Telefon: | 711 – 212 |
| e-pošta: | ravnateljica@pou-krizevci.hr |
| Djelatnost ustanove |
| Pučko otvoreno učilište pravni je sljednik Narodnog sveučilišta Križevci.Djelatnosti: organiziranje kazališnih, glazbenih, izložbenih i drugih kulturnih događanja, obrazovanje odraslih, djelatnost amaterskog kazališta, organiziranje i promicanje svih oblika kulturnog i umjetničkog stvaralaštva i javnog informiranja, izdavačka djelatnost...Zakonski akti po kojima se djeluje: Zakon o ustanovama, Zakon o pučkim otvorenim učilištima, Zakon o obrazovanju odraslih, Zakon o raduOsnivački akt: Odluka o utvrđivanju osnivačkih prava i obveza prema Pučkom otvorenom učilištu Križevci (1994.)Statut Pučkog otvorenog učilišta Križevci |

|  |
| --- |
| Ljudski resursi |
| Učilište ima petero zaposlenih: računovotkinja (SSS), računovodstvena referentica/tajnica (SSS), stručna suradnica za programe u obrazovanju i kulturi (VSS), referent za opće poslove i vođenje dvorana (SSS) i ravnateljica (VSS). Plaće zaposlenih i ostala prava za zaposlene regulirani su Kolektivnim ugovorom za zaposlenike u ustanovama kulture Grada Križevaca i drugim materijalnim pravima zaposlenika Pučkog otvorenog učilišta Križevci i financiraju se iz gradskog proračuna.  |
| Realizacija programa |
| Djelovanje i rad ustanova provodi kroz svoje osnovne djelatnosti – djelatnost kulturnih programa i javnog informiranja i djelatnost obrazovanja. Kroz djelatnost kulturnih programa i javnog informiranja provode se i organiziraju kazališna i glazbena gostovanja, organiziraju se predstavljanja knjiga, tribine i predavanja te programi kazališnog amaterizma, tradicijske kulture, izdavaštva itd. Programska djelatnost gradskih manifestacija podrazumijeva organiziranje raznih događanja i programa vezanih uz pojedine datume i događaje čije je obilježavanje od interesa za Grad. Programi ovih djelatnosti financiraju se iz Gradskog proračuna, dok dio sredstava za pojedine programe proizlazi i iz programa financiranja javnih potreba u kulturi Ministarstva kulture i županije. U svim programima koje organizira Pučko otvoreno učilište Križevci sudjeluje i vlastitim sredstvima. Kako Učilište upravlja Velikom dvoranom Hrvatskog doma, Podrumskom dvoranom Hrvatskog doma, Vidikovcem na tornju Hrvatskog doma, Kinom Križevci te Višenamjenskom informatičkom učionicom, izvještaj će biti sastavljen prema aktivnostima u tim prostorima, dok su poseban segment obrazovanje odraslih, projekti i Križevačko spravišče.**VELIKA DVORANA HRVATSKOG DOMA**Programi u Velikoj dvorani započeli su 20. 1. 2024. Izborom nabolje vinske fotografije u organizaciji udruge Križevački štatuti dok su veljaču obilježila sljedeća događanja: koncert Erica Vidovića povodom Valentinova, 14.2.2024. u organizaciji Pučkog otvorenog učilišta Križevci uz prigodno fotografiranje parova Studia Vektor Media Vedrana Vlahovića te 17.2.2024. stand up Gorana Vinčića u organizaciji obrta Dobar izlazak. Kulturna događanja u ožujku su bila sljedeća: 8.3. predstava Otvoreni brak u organizaciji udruge KVARK, 9.3. KONCERT Gradskog puhaćeg orkestra Križevci te 23.3. nastup Mađioničara Leona- prigodni program za najmlađe.Kao i svake godine, travanj i svibanj obiluju s najviše kulturnih događanja (predstave, koncerti, svečanosti) pa su tako uslijedili: 8.4. Koncert orkestra mladih glazbenika, 21.4. predstava Šetači pasa Kazališne družine Tragači u organizaciji Pučkog otvorenog učilišta Križevci )predstava je bila besplatna za građane, a upriličena je povodom Dana grada), 22.4. promocije knjige Tanje Baranj, 24.4. Svečana sjednica Gradskog vijeća, 26.4. nastup dramske skupine Kolibrići, te jesu vikend 27.4. i 28. 4. obilježili Dječji Kranjčić- biranje dječjih literarnih radova na istoimenu tematiku, 150 obljetnica DVD Križevci i Sonus festival- međunarodni glazbeni festival komornih sastava i orkestara, 9.5. Podjela završenih studenata VUK-a, 11.5. koncert Hpd-a povodom 160 godina zborskog pjevanja uz prigodnu izložbu, 12.5. Stand up Tina Sedlara u organizaciji obrta Dobar izlazak, 17.5. priredba Centra za odgoj, obrazovanje i rehabilitaciju Križevci, 24.5. priredba Dječjeg vrtića Križevci, 28.5. opera za djecu i mlade Regoč te posljednja predstava u mjesecu u organizaciji Teatra Poccolocco i Pučkog otvorenog učilišta Križevci, 29.5. Male ljudetine.Tijekom cijelog prvog dijela godine u prostorima Velike dvorane Hrvatskog doma odvijale su se probe pod vodstvom redatelja Adama Končića za predstavu povodom Križevačkog velikog spravišča.**PODRUMSKA DVORANA HRVATSKOG DOMA** Uz stalne probe koje se odvijaju u podrumskoj dvorani, i to – Dječjeg zbora „Kristalići”, Lutkarskog kazališta „Petrica” Pučkog otvorenog učilišta Križevci, Hrvatskog pjevačkog društva „Kalnik”, sve su češća odvijanja i kulturnih programa, pa je tako, osim događanja povodom za djecu i roditelje pod vodstvom Tomislave Topolovec u organizaciji Pučkog otvorenog učilišta Križevci. Također, kako je za taj prostor Učilište ishodilo minimalno-tehničke uvjete za provođenje programa obrazovanja, sve su češća odvijanja spomenutog.Događanja u prostoru podrumske dvorane bila su:12.2. skupština Ogranka Matice hrvatske, 22.2. nastup Glazbene škole Alberta Štrige, 27.7. smotra dječjih zborova, 16.5. nastup suvremenog plesa u organizaciji udruge KVARK.**KINO KRIŽEVCI**Pučko otvoreno učilište Križevci upravlja kino dvoranom u prostoru Križevačkog poduzetničkog centra te u svojoj trećoj, uspješnoj, godini djelovanja raspolaže sljedećim brojem projekcija i posjetitelja:  **PROJEKCIJE IGRANI ANIMIRANI GLEDATELJI**

|  |  |  |  |  |
| --- | --- | --- | --- | --- |
| SIJEČANJ | 16 | 9 | 7 | 572 |
| VELJAČA | 16 | 9 | 7 | 579 |
| OŽUJAK | 23 | 14 | 9 |  1158 |
| TRAVANJ | 17 | 10 | 7 |  482 |
| SVIBANJ | 23 | 14 | 9 |  765 |
| LIPANJ | 14 | 6 | 8 | 721 |
|

|  |  |  |  |  |
| --- | --- | --- | --- | --- |
| **1- 6 MJ** |  **109** |  |  | **4277** |

 |  **109**  |  |  |  **4277** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

U sklopu Kina posjetitelji i dalje mogu uživati u gastro ponudi grickalica i pića. **VIDIKOVAC NA TORNJU HRVATSKOG DOMA**23. travnja 2022. godine, povodom obilježavanja Dana grada Pučko otvoreno učilište Križevci otvorilo je vrata Vidikovca za medije i građanstvo, a kojim od tad kontinuirano upravlja. U razdoblju od 1. 1. 2024. do 31.12. 2024. Vidikovac je posjetilo 1700 osoba. Sve su češći posjeti turista i stranih studenata, kao i učenika osnovnih i srednjih škola. Posjet Vidikovcu moguće je ostvariti dogovorom s Ustanovom i radnim danom i vikendima, a za Križevačko veliko spravišče, kao i za ostale gradske manifestacije, vidikovac je otvoren cijeli vikend/dan za posjete građana i gostiju.**OBRAZOVANJE**U prvoj polovici 2024. godine od formalnih programa obrazovanja odraslih završila su dva programa koja su započela 2023. godine, a zatim su do kraja lipnja započela još tri programa: U travnju je završilo obrazovanje za osam polaznika programa obrazovanja za stjecanje mikrokvalifikacije internetski marketing i brendiranje koji je započeo u listopadu 2023. godine. Polaznici su obrazovanje od 225 sati završili prezentiranjem svojih projektnih zadataka – razradom internetske marketinške strategije za konkretne poslovne ideje. Uspješno su izradili i obranili svoje projekte te su im 9. travnja uručena uvjerenja o osposobljavanju. Program je izvodio mag.oec. Ivan Vrhovski, koji je diplomirao na Ekonomskom fakultetu u Zagrebu 2012. godine nakon čega je postao i specijalist za internetski marketing dodatnom edukacijom na Algebra visokom učilištu te vodi obiteljsku marketinšku agenciju Wrhovski d.o.o. koja je specijalizirana za industriju maloprodaje, nakita te hrane i pića. U travnju je također završilo obrazovanje za 11 polaznica programa obrazovanja za stjecanje djelomične kvalifikacije knjigovođa/knjigovotkinja (grupa 02-23) u trajanju od 350 sati koje je započelo 2. listopada 2023. godine. Polaznicama su uručena uvjerenja o osposobljavanju 16. travnja 2024.. Nastavila se suradnja s nastavnicom Ivanom Kliček, dipl.oec., dok se praktična nastava odvijala u učionici u sjedištu Učilišta u suradnji s Romanom Berend Cetl.S obzirom na velik interes za program obrazovanja za stjecanje djelomične kvalifikacije knjigovođa/knjigovotkinja, nedugo nakon završetka grupe 02-23, započelo je obrazovanje za još 11 polaznica istog programa i to 29. travnja 2024. te još uvijek traje. U izvođenju programa nastavljena je suradnja s Ivanom Kliček i Romanom Berend Cetl. Nadalje, u 2024. s izvođenjem je započela i prva grupa programa obrazovanja za stjecanje mikrokvalifikacije uporaba informacijskih tehnologija u uredskom poslovanju, u koju je upisano sedam polaznica. Program traje 150 sati, a završetkom istog polaznice će biti osposobljene za osnovno i napredno korištenje informacijskih tehnologija te programa za stvaranje i obradu podataka. Nastavnik na ovom programu je Zoran Kovač. Naposlijetku, u 2024. od formalnih programa obrazovanja odraslih, za 12 polaznica započelo je obrazovanje za stjecanje djelomične kvalifikacije njegovatelj/ica u institucionalnoj i izvaninstitucionalnoj skrbi o starijim i nemoćnim osobama, koji je ove godine verificiran sukladno novoj Metodologiji izrade programa obrazovanja odraslih te je ovo prva grupa koja se izvodi sukladno novom kurikulumu i u trajanju od 775 sati. Nastavu izvode Damjan Abou Aldan te Ines Kos.Većina polaznika za financiranje programa obrazovanja iskoristila je vaučer Hrvatskog zavoda za zapošljavanje. Konkretno, od spomenutih pet obrazovnih grupa s ukupno 49 polaznika, 42 je iskoristilo vaučer, a 7 se odlučilo na samostalno plaćanje.

|  |  |  |  |
| --- | --- | --- | --- |
| **PROGRAM** | **UKUPNO POLAZNIKA** | **VAUČER** | **SAMOSTALNO PLAĆANJE** |
| Program obrazovanja za stjecanje djelomične kvalifikacije **knjigovođa/knjigovotkinja 02-23** | 11 | 9 | 2 |
| Program obrazovanja za stjecanje mikrokvalifikacije **internetski marketing i brendiranje** | 8 | 6 | 2 |
| Program obrazovanja za stjecanje djelomične kvalifikacije **knjigovođa/knjigovotkinja 01-24** | 11 | 9 | 2 |
| Program obrazovanja za stjecanje mikrokvalifikacije **uporaba informacijskih tehnologija u uredskom poslovanju** | 7 | 7 | - |
| Program obrazovanja za stjecanje djelomične kvalifikacije **njegovatelj/ica u institucionalnoj i izvaninstitucionalnoj skrbi o starijim i nemoćnim osobama** | 12 | 11 | 1 |
| **UKUPNO:** | 49 | 42 | 7 |

Uz provedbu programa i dalje se kontinuirano radi i na verifikaciji novih te reverifikaciji postojećih programa obrazovanja odraslih sukladno novoj Metodologiji za izradu programa. Tako je, uz već spomenuti program obrazovanja za stjecanje djelomične kvalifikacije njegovatelj/ica u institucionalnoj i izvaninstitucionalnoj skrbi o starijim i nemoćnim osobama, ishođeno i rješenje Agencije za strukovno obrazovanje i obrazovanje odraslih za program obrazovanja za stjecanje djelomične kvalifikacije pomoćnik/ca u nastavi koji će kroz godinu biti verificiran pri Ministarstvu znanosti i obrazovanja. Nastavit će se i s verifikacijom drugih programa, ovisno o dostupnosti i interesu. **SAMOVREDNOVANJE I VANJSKO VREDNOVANJE USTANOVA** I dalje je vrlo aktualna tema te velika novost i izazov u sustavu obrazovanja odraslih uvođenje procedura i pravilnika vezanih uz osiguravanje kvalitete u obrazovanju odraslih. Dosad je proveden jedan ciklus vanjskog vrednovanja ustanova za obrazovanje odraslih u Republici Hrvatskoj te su za drugu polovicu godine najavljena predavanja i konferencije na kojima će se predstaviti rezultati, izazovi i savjeti za uspješnu provedbu procesa samovrednovanja i vanjskog vrednovanja. Kroz godinu su uvedene određene promjene – prikupljanje i obrada anketa, pomaci u internacionalizaciji znanja i iskustava i sl., a kontinuirano se radi i na uspostavljanju još čitavog niza mehanizama samovrednovanja radi pripreme za vanjsko vrednovanje. **ERASMUS+**POU Križevci ove je godine u veljači, prijavilo projekt pod nazivom „HarmonyHub“ na natječaj Agencije za mobilnost i programe EU, konkretno za aktivnosti KA122 kratkoročni projekti mobilnosti u području obrazovanja odraslih te je projekt prihvaćen i odobren, a kroz lipanj je i potpisan ugovor o dodjeli sredstava. Time je POU Križevci odobreno 10.400,00 eura za dvije kratkoročne mobilnosti. Službeni početak projekta je u prosincu 2024., a završetak u svibnju 2025. do kada će se održati putovanja na dva strukturirana tečaja u Španjolskoj i Italiji. Teme tečaja i projekta odnose se na razvoj mekih vještina – efektivne komunikacije, rješavanja konflikata i motivacije. **SPRAVIŠČE 2024.**Ove je godine, u mjesecu lipnju, od 7. do 9. lipnja 2024. održano Križevačko veliko spravišče. I ove je godine Pučko otvoreno učilište Križevci bilo organizator Malog spravišča, u petak 7. lipnja, s 15 točaka, od toga dječji vrtići, osnovne škole, plesni centri i zborovi Križevaca i okolice. Voditelji su bili polaznici Lutkarskog kazališta Petrica Pučkog otvorenog učilišta Križevci pod voditeljstvom Tomislave Topolovec. Drugi događaj u organizaciji Učilišta je Dječja spraviščijada znanosti i kulture na Ljetnoj pozornici u suradnji s Udrugom P.O.I.N.T, Gradskom knjižnicom Franjo Marković, Astronomskom udrugom Perzeidi, Odredom izviđača Kalnik. Spraviščijada se odvila u subotu 8. 6. od 10 do 13 sati te se pokazala vrlo uspješnom, a tematski je predstavljala spoj kulture, igre i znanosti (promatranje zvijezda, street art, storytelling, dječja predstava, sajam knjiga, razgled Zvjezdarnice, oslikavanje torbica, demonstracije igara izviđača, postavljanje šatora, itd...). Za vrijeme sva tri dana trajanja Križevačkog spravišča dostupno je bilo razgledavanje s Vidikovca na tornju Hrvatskog doma u terminima od 17 do 20 sati.  |
|  |
| Realizacija programa investicijskog održavanja |
| **Apliciranjem na natječaje Ministarstva kulture, Učilište je prijavilo program infrastrukture i to drugu fazu građevinsko-obrtničkih radova u Podrumskoj dvorani Hrvatskog doma, nakon uspješno odrađene prve faze, no nije dobilo sredstva tako da će nastaviti aplicirati i ove godine.** |
| Realizacija programa kapitalnih projekata |
|  |
|  |

|  |
| --- |
| Sažeto financijsko izvješće – Bilješke uz financijsko izvješće |
|

|  |  |  |  |
| --- | --- | --- | --- |
| **PRIHODI:** | **PLAN 2024.** | **OSTVARENO** | **Indeks** |
| SREDSTVA GRADA | 151.794,62 | 67.359,46 | 44,38 |
| VLASTITA SREDSTVA | 36.200,00 | 27.794,43 | 76,78 |
| OSTALI PRIHODI UKUPNO: | 47.900,00 | 588,65 | 5,35 |
| Županija | --- | --- | --- |
| Ministarstvo | ---- | ---- | ---- |
| * Ostalo (donacije)
 | 47.900,00 | 588,65 | 5,35 |
| **PRIHODI UKUPNO:** | **235.894,62** | **95.742,54** | **40,59** |
|  |  |  |  |
| RASHODI: |  |  |  |
| ZA ZAPOSLENE | 96.365,00 | 48.146,22 | 49,96 |
| MATERIJALNI RASHODI | 116.728,11 | 37.316,72 | 31,97 |
| PROGRAMI UKUPNO | 11.000,00 | 588,65 | 5,35 |
| INVESTICIJSKO ODRŽAV.  | 9.750,00 | 572,54 | 5,87 |
| KAPITALNA ULAGANJA | 500,00 | 0,00 | 0,00 |
| OSTALO: | 950,00 | 264,53 | 27,85 |
| **RASHODI UKUPNO:** | **235.293,11** | **86.888,66** | **36,93** |
| VIŠAK/MANJAK PRIHODA: | 601,51 | 8.853,88 |  |

 Višak prihoda ostvaren je zbog većeg ostvarenja prihoda od vlastite djelatnosti. Višak prihoda biti će utrošen za troškove redovnog obavljanja djelatnosti. |
| Osvrt ravnatelja/ice na kvalitetu izvršenja programa za izvještajno razdoblje |
| Uz vrlo bogate kulturne sadržaje, kojih je sve više, Učilište je vrlo uspješno na području obrazovanja. Trenutno se istovremeno provode: program obrazovanja za stjecanje djelomične kvalifikacije knjigovođa/knjigovotkinja, program obrazovanja za stjecanje mikrokvalifikacije Uporaba informacijskih tehnologija u uredskom poslovanju, djelomične kvalifikacije njegovatelj/ica u institucionalnoj i izvaninstitucionalnoj skrbi o starijim i nemoćnim osobama. Svi spomenuti programi izrađeni su i provode se po novoj metodologiji uz potporu financiranja putem vaučera.  |
| Napomena – daljnje smjernice |
| **Zbog spomenutih programa obrazovanja, javlja se potreba za više prostora u kojem će se isti provoditi. Naime, Učilište ima samo jednu učionicu u sjedištu za koju posjeduje minimalno-tehničke uvjete, što sad svakako nije dovoljno. Dio obrazovanja provodi se i u Podrumskoj dvorani Hrvatskog doma. Apliciranjem na Ministarstvo kulture, nastojat će se osposobiti još neki prostor u gradu, te ishoditi uvjeti za provedbu obrazovnih programa.** |
|  ravnateljica Pučkog otvorenog učilišta Križevci Željka Šunjić, prof..  |